

 **ประกาศองค์การบริหารส่วนตำบ**ลประดู่ **เรื่อง นโยบายการบริหารทรัพยากรบุคคล**

\*\*\*\*\*\*\*\*\*\*\*\*\*\*\*\*\*\*\*

การบริหารงานบุคคลขององค์กรปกครองส่วนท้องถิ่น คือ กระบวนบริหารงานบุคคลขององค์กร
ปกครองส่วนท้องถิ่นในด้านต่าง ๆ ตั้งแต่ การสรรหา การบรรจุ การแต่งตั้ง การโอนย้าย การพัฒนา การวางแผน
อัตรากำลัง การประเมินผลการปฏิบัติงาน การเลื่อนตำแหน่ง การเลื่อนขั้นเงินเดือน การลงโทษ และการให้พ้นจาก
ตำแหน่ง เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทยโดยเป็นระบบที่ยึดถือหลักคุณธรรม
และหลักธรรมาภิบาลของการบริหารกิจการบ้านเมืองที่ดี (Good Governance) และสามารถบริหารทรัพยากร
บุคคลให้เกิดประโยชน์สูงสุด สัมฤทธิผลตามเป้าหมายที่ตั้งไว้ ดังนั้น องค์การบริหารส่วนตำบลตาอ็อง จึงประกาศ
นโยบายการบริหารทรัพยากรบุคคล ดังนี้

 1.จัดทำแผนอัตรากำลัง3ปีเพื่อเป็นเครื่องมือสำคัญในการทบทวนกระบวนการทำงานและกำหนดกรอบ

อัตรากำลังให้สอดคล้องกับภารกิจ อำนาจหน้าที่ขององค์การบริหารส่วนตำบล ให้เป็นไปอย่างคุ้มค่ามีประสิทธิภาพ ตลอดจนเพื่อควบคุมภาระค่าใช้จ่ายด้านการบริหารงานบุคคลไม่ให้เกินร้อยละ40 ของงบประมาณรายจ่ายประจำปี ตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542

 2. การประเมินผลการปฏิบัติราชการของพนักงานส่วนตำบลพนักงานครูและประเมินผลการปฏิบัติงาน ของพนักงานจ้างให้เป็นไปตามหลักเกณฑ์และวิธีการที่คณะกรรมการพนักงานส่วนตำบลจังหวัดสุรินทร์กำหนดพร้อม ทั้งให้การเลื่อนขั้นเงินเดือนพนักงานส่วนตำบลพนักงานครูและการเลื่อนค่าตอบแทนพนักงานจ้างเป็นไปตามช่วง เวลาที่กำหนด

3. จัดทำแผนพัฒนาบุคลากร เพื่อให้บุคลากรในองค์การบริหารส่วนตำบลได้มีการพัฒนาความรู้

ความสามารถ สร้างวิสัยทัศน์ ปรับเปลี่ยนทัศนคติให้เป็นบุคลกรที่มีประสิทธิภาพและมีการเรียนรู้ร่วมกัน สามารถ
นำข้อมูลข่าวสารมาประมวลผลความรู้ในด้านต่างๆ นำมาซึ่งการประยุกต์ใช้ในการปฏิบัติราชการได้อย่างถูกต้อง
รวดเร็ว มีประสิทธิภาพ เหมาะสมกับสถานการณ์ได้อย่างเหมาะสม

4. การสรรหาตำแหน่งสายงานบริหารที่ว่าง ให้ดำเนินการตามหลักเกณฑ์ที่คณะกรรมการพนักงาน

ส่วนตำบลจังหวัดสุรินทร์กำหนด

5. การคัดเลือกบุคคลที่จะเข้ารับการประเมินผลงานเพื่อแต่งตั้งให้ดำรงตำแหน่งในระดับที่สูงขึ้นใน

ตำแหน่งต่างๆ จะยึดถือความรู้ ความสามารถและเป็นไปตามหลักเกณฑ์ที่คณะกรรมการพนักงานส่วนตำบล
จังหวัดสุรินทร์กำหนด

6. การให้โอนและการรับโอนพนักงานส่วนตำบลหรือพนักงานส่วนท้องถิ่นอื่นหรือข้าราชการ

ประเภทอื่นต้องเสนอเรื่องให้คณะกรรมการพนักงานส่วนตำบลจังหวัดสุรินทร์ โดยส่งให้ส่วนราชการต้นสังกัดเดิม
หรือองค์กรปกครองส่วนท้องถิ่นหรือส่วนราชการที่ประสงค์จะรับโอนทั้งสองแห่งประสานวันรับโอนหรือให้โอน
และกำหนดวันที่รับโอนและให้โอน โดยคำสั่งให้มีผลในวันเดียวกัน เพื่อเสนอคณะกรรมการพนักงานส่วนตำบล
จังหวัดสุรินทร์ให้ความเห็นชอบ และออกคำสั่งรับโอนและให้โอนภายใน 15 วันนับแต่คณะกรรมการพนักงานส่วน
ตำบลจังหวัดสุรินทร์ให้ความเห็นชอบ

7. การกำหนดโครงสร้างส่วนราชการ การแบ่งส่วนราชการภายในและการกำหนดหน้าที่ความ

รับผิดชอบภายในส่วนราชการขององค์การบริหารส่วนตำบล ให้เป็นไปตามหลักเกณฑ์และเงื่อนไขการบริหารงาน
บุคคลขององค์การบริหารส่วนตำบล

 **-2-**

8. วิธีการบริหารและการปฏิบัติงานของพนักงานส่วนตำบล

-นายกองค์การบริหารส่วนตำบลอาจมอบอำนาจให้ปลัดองค์การบริหารส่วนตำบลหรือรององค์การ บริหารส่วนตำบลทำการแทน โดยให้เป็นไปตามกฎหมายว่าด้วยองค์การบริหารส่วนตำบล

- เรื่องที่กฎหมาย ระเบียบ ข้อบังคับ ระบุให้เป็นอำนาจปลัดองค์การบริหารส่วนตำบล จะมอบ

อำนาจหน้าที่ปลัดองค์การบริหารส่วนตำบล หากกฎหมาย ระเบียบ ข้อบังคับนั้น มิได้กำหนดเป็นเรื่องการมอบ
อำนาจไว้เป็นอย่างอื่น ปลัดองค์การบริหารส่วนตำบล อาจมอบอำนาจโดยทำเป็นหนังสือให้รองปลัดองค์การ
บริหารส่วนตำบลปฏิบัติราชการแทนในนามของปลัดองค์การบริหารส่วนตำบล

- กรณีที่ไม่มีปลัดองค์การบริหารส่วนตำบล หรือมีแต่ไม่สามารถปฏิบัติราชการได้ ให้รองปลัด

องค์การบริหารส่วนตำบลเป็นผู้รักษาราชการแทน ถ้ามีรองปลัดองค์การบริหารส่วนตำบลหลายคน ให้นายก
องค์การบริหารส่วนตำบล แต่งตั้งรองปลัดองค์การบริหารส่วนตำบลคนหนึ่งเป็น ผู้รักษาราชการแทนได้

- กรณีไม่มีผู้ดำรงตำแหน่งผู้อำนวยการกอง หรือมีแต่ไม่สามารถปฏิบัติราชการได้ให้นายก

องค์การบริหารส่วนตำบลแต่งตั้งพนักงานส่วนตำบลในกองหรือส่วนราชการ คนใดคนหนึ่งที่เห็นสมควรให้เป็น
ผู้รักษาราชการแทนได้

- กรณีที่ดำรงตำแหน่งพนักงานส่วนตำบลตำแหน่งอื่นที่ว่างลง หรือผู้ดำรงตำแหน่งไม่สามารถ

ปฏิบัติราชการได้ ให้นายกองค์การบริหารส่วนตำบล มีอำนาจสั่งให้พนักงานส่วนตำบลที่เห็นสมควรรักษาการใน
ตำแหน่งนั้น

 9. การรับสมัครคัดเลือกเพื่อบรรจุและแต่งตั้งบุคคลเข้ารับราชการและรับสมัครบุคคลเพื่อเลือกสรร

เป็นพนักงานจ้าง มีการประกาศทางเว็บไซด์และป้ายประชาสัมพันธ์ขององค์การบริหารส่วนตำบล

10. การพัฒนาบุคลากร มีการส่งเสริมให้บุคลากรทุกสายงานได้รับความรู้ในหลักสูตรตามสายงาน

เพื่อมุ่งเน้นในการพัฒนาตามมาตรฐานและแนวทางการกำหนดความรู้ความสามารถ ทักษะ และสมรรถนะที่
จำเป็นสำหรับตำแหน่งแต่ละประเภท

 11.จัดทำประมวลจริยธรรมเพื่อเป็นมาตรฐานทางจริยธรรมของผู้ดำรงตำแหน่งทางการเมืองข้าราชการ และเจ้าหน้าที่ของรัฐแต่ละประเภท เพื่อให้การบังคับใช้มาตรการทางจริยธรรมของผู้ดำรงตำแหน่งทางการเมือง ข้าราชการและเจ้าหน้าที่ของรัฐแต่ละประเภทเป็นไปอย่างมีประสิทธิภาพ

12. ให้ผู้บังคับบัญชามอบงานแก่ผู้ใต้บังคับบัญชาอย่างเป็นธรรม ไม่เลือกปฏิบัติรวมทั้งควบคุม

กำชับ ดูแลผู้ใต้บังคับบัญชาให้ปฏิบัติตามระเบียบวินัย

13. เสริมสร้างสภาพแวดล้อมในการทำงานให้สะอาดเป็นระเบียบเรียบร้อยถูกสุขลักษณะและ

ปลอดภัยทำให้บุคลากรมีความสุข พึงพอใจและมีแรงจูงใจในการทำงาน

จึงประกาศให้ทราบโดยทั่วกัน

 ประกาศ ณ วันที่ มกราคม พ.ศ. 2565

นายประเดิม เทพวงษ์

นายกองค์การบริหารส่วนตำบลประดู่